b'\n_START_ARTICLE_\nSergejus Stepa\xc5\xa1inas\n_START_SECTION_\nBiografija\n_START_PARAGRAPH_\n1973 m. baig\xc4\x97 SSRS MVD vidaus armijos auk\xc5\xa1t\xc4\x85j\xc4\x85 politin\xc4\x99 mokykl\xc4\x85 Leningrade, 1981 m. \xe2\x80\x93 Karin\xc4\x99 politin\xc4\x99 Lenino vardo akademij\xc4\x85, 1986 m. \xe2\x80\x93 aspirant\xc5\xabr\xc4\x85 akademijoje. 2002 m. \xe2\x80\x93 Finans\xc5\xb3 akademij\xc4\x85 prie Rusijos Federacijos vyriausyb\xc4\x97s._NEWLINE_1973\xe2\x80\x931981 m. tarnavo Vidaus reikal\xc5\xb3 ministerijos (VRM) vidaus kariuomen\xc4\x97je. 1981\xe2\x80\x931990 m. d\xc4\x97st\xc4\x97 VRM auk\xc5\xa1tojoje politin\xc4\x97je mokykloje. 1987\xe2\x80\x931990 m. ne kart\xc4\x85 atlikin\xc4\x97jo u\xc5\xbeduotis "kar\xc5\xa1tuose ta\xc5\xa1kuose" \xe2\x80\x93 Baku, Ferganoje, Kaln\xc5\xb3 Karabache, Suchumyje._NEWLINE_1990\xe2\x80\x931993 m. RSFSR liaudies deputatas. 1991 m. paskirtas RSFSR Federalin\xc4\x97s saugumo agent\xc5\xabros generalinio direktoriaus pavaduotoju tuo pa\xc4\x8diu \xc5\xa1ios agent\xc5\xabros Sankt-Peterburgo ir Leningrado srities valdybos vir\xc5\xa1ininku. Nuo 1992 m. Rusijos Saugumo ministerijos ministro pavaduotojas tuo pa\xc4\x8diu \xc5\xa1ios ministerijos Sankt-Peterburgo ir Leningrado srities valdybos vir\xc5\xa1ininkas._NEWLINE_Nuo 1993 rugs\xc4\x97jo iki gruod\xc5\xbeio \xe2\x80\x93 Rusijos Saugumo ministerijos ministro pirmasis pavaduotojas. Nuo 1993 gruod\xc5\xbeio iki 1994 kovo \xe2\x80\x93 Rusijos Federacijos Federalin\xc4\x97s kontr\xc5\xbevalgybos tarnybos direktoriaus pirmasis pavaduotojas. 1995 m. iki bir\xc5\xbeelio 30 d. vadovavo Rusijos Federalinei saugumo tarnybai (FSB)._NEWLINE_1995 m. lapkri\xc4\x8dio 10 paskirtas Rusijos Federacijos vyriausyb\xc4\x97s aparato Administracinio departamento vir\xc5\xa1ininku._NEWLINE_1996\xe2\x80\x931998 m. Rusijos Gynybos tarybos narys. 1998 m. suteiktas generolo-pulkininko karinis laipsnis._NEWLINE_Nuo 1997 m. liepos iki 1998 m. kovo \xe2\x80\x93 Rusijos Federacijos teisingumo ministras._NEWLINE_Nuo 1998 m. baland\xc5\xbeio 24 d. Rusijos Federacijos vidaus reikal\xc5\xb3 ministras. 1999 m. baland\xc5\xbeio 27 paskirtas Rusijos vyriausyb\xc4\x97s pirmininko pirmuoju pavaduotoju. 1999 m. gegu\xc5\xbe\xc4\x97s 12 paskirtas laikinai eiti Rusijos vyriausyb\xc4\x97s pirmininko pareigas._NEWLINE_1999 m. gegu\xc5\xbe\xc4\x97s \xe2\x80\x93 rugpj\xc5\xab\xc4\x8dio m\xc4\x97n. \xe2\x80\x93 Rusijos Federacijos vyriausyb\xc4\x97s pirmininkas. _NEWLINE_1999 m. gruod\xc5\xbeio 19 d. i\xc5\xa1rinktas Rusijos Federacijos Federalinio susirinkimo Valstybin\xc4\x97s d\xc5\xabmos deputatu. Nuo 2000 m. sausio 26 \xe2\x80\x93 Valstybin\xc4\x97s d\xc5\xabmos Saugumo komiteto narys. Nuo 2000 m. vasario 23 d. \xe2\x80\x93 Valstybin\xc4\x97s d\xc5\xabmos Kovos su korupcija komisijos pirmininkas. _NEWLINE_Nuo 2000 m. vasario m\xc4\x97n. iki 2013 m. rugs\xc4\x97jo m\xc4\x97n. buvo Rusijos Federacijos Audito r\xc5\xabm\xc5\xb3 (rus. \xd0\xa1\xd1\x87\xd0\xb5\xd1\x82\xd0\xbd\xd0\xb0\xd1\x8f \xd0\xbf\xd0\xb0\xd0\xbb\xd0\xb0\xd1\x82\xd0\xb0 \xd0\xa0\xd0\xbe\xd1\x81\xd1\x81\xd0\xb8\xd0\xb9\xd1\x81\xd0\xba\xd0\xbe\xd0\xb9 \xd0\xa4\xd0\xb5\xd0\xb4\xd0\xb5\xd1\x80\xd0\xb0\xd1\x86\xd0\xb8\xd0\xb8) pirmininkas.'